|  |
| --- |
| Våpen |
| Italiensk politikk |
| * Italias grunnlov
* President

---

* Regjering
* Statsminister
* Parlament
	+ Deputertkammeret
	+ Senatet
* Forfatningsdomstolen
* Høyesterett

---

* Regioner
	+ Provinser
	+ Storbyområder

---

* Valg
* Politiske partier
	+ Partito Democratico
	+ Femstjernersbevegelsen
	+ Forza Italia
	+ Fratelli d'Italia
	+ Lega Nord
	+ Liberi e Uguali
	+ Ligaen
 |

Italias regioner
Autonome regioner i Italia
**Italias regioner** (italiensk *regioni*, entall *regione*) er Italias forvaltningsnivå mellom staten og provinsen/storbyområdet. Landet er delt inn i 20 regioner, hvorav fem har særstatus som *autonome regioner*.

Struktur og forvaltning
-----------------------

Hver region har en folkevalgt regionsråd (*Consiglio regionale*), som er regionens parlament. Regionens regjering heter *Giunta regionale* og ledes av en president (*Presidente della Regione*).

Regionsrådet har lovgivende makt. Inntil 2001 var denne makten begrenset til områder som staten eksplisitt hadde utpekt som kompetanseområde for regionene. Etter grunnlovsreformen i 2001 ble dette forholdet snudd. Regionene kan nå vedta lover på alle områder som grunnloven ikke eksplisitt forbeholder statens lovgivning.

### Autonome regioner

Fem av de 20 regionene er såkalte regioner med særstatus (*Statuto speciale*), som gir dem mye større autonomi enn de øvrige 15 regionene. Disse fem regionene er Aostadalen, Friuli-Venezia Giulia, Sardinia, Sicilia og Trentino-Syd-Tirol.

De autonome regionene har større kompetanser innen lovgivning og forvaltning. Dessuten har de større økonomisk selvstendighet enn andre regioner.

Inndeling
---------

Regionene er delt inn i provinser og storbyområder, samt noen særlige administrative enheter i noen av de autonome regionene. Det laveste forvaltningsnivået er kommunen (som Italia har mer enn 8000 av). Delvis er kommuner sammenfattet i distrikter, som dermed altså ligger mellom provins- og kommunenivå.

### Spesialtilfeller

Den automone regionen Aostadalen er ikke delt i provinser og storbyområder. Regionen ivaretar her også provinsens oppgaver (og er også i størrelsen sammenlignbar med andre provinser).

Den autonome regionen Trentino-Syd-Tirol er delt i to *autonome provinser*. Regionens kompetanser og oppgaver er stort sett gått over til disse, slik at Trentino og Syd-Tirol i praksis er (minst) like autonome som andre italienske regioner. Regionen har her nesten bare samordnende og administrative oppgaver.

Den autonome regionen Friuli-Venezia Giulia er ikke delt i provinser og storbyområder, men 18 *unioni territoriali intercomunali*, «interkommunale unioner»; en type administrativ enhet som er unik for regionen. De interkommunale unionene er videre delt inn i kommuner.

Den autonome regionen Sicilia er ikke inndelt i provinser, men storbyområder og frie kommunale konsortier (*libero consorzio comunale*); en type administrativ enhet som er unik for regionen. Storbyområdene og konsortiene er videre delt inn i kommuner.

Historie
--------

De autonome regionene Aostadalen, Sardinia, Sicilia og Trentino-Syd-Tirol ble opprettet i 1948, Friuli-Venezia Giulia i 1963. Grunnene til at disse regionene fikk innrømmet autonomi var ofte av språklig art, og/eller for å imøtekomme autonomi- og separasjonsbevegelsene i disse områdene. På 1970-tallet ble de resterende («vanlige») regionene opprettet.

At Trentino-Syd-Tirol avstod sine kompetanser til de autonome provinsene Trentino og Syd-Tirol, ble vedtatt i 1972. Det tok imidlertid omtrent ytterligere 20 år før endringene hadde trådt i kraft.

Liste over Italias regioner
---------------------------

Tabellen baserer seg på befolkningstall fra Istituto nazionale di statistica fra 2006. Tabellen kan sorteres på de ulike kolonnene ved å trykke på pilsymbolet.

| Flagg | Regionens navn | Hovedstad | Areal | Innbyggertall | Befolkningstetthet | Antall provinser/storbyområder | Autonom region | Språklige minoriteter |
| --- | --- | --- | --- | --- | --- | --- | --- | --- |
| Abruzzos flagg | Abruzzo (tidlegare *Nord-Abruzzi*) | L'Aquila | 10 793 | 1 305 000 | 121 | 4 |  |  |
| Aostadalens flagg | Aostadalen | Aosta | 3 266 | 124 000 | 38 | 0 |  | 20 % frankoprovençalsk2 % fransk |
| Basilicatas flagg | Basilicata | Potenza | 9 992 | 594 000 | 60 | 2 |  |  |
| Calabrias flagg | Calabria | Catanzaro | 15 083 | 2 004 000 | 133 | 5 |  |  |
| Campanias flagg | Campania | Napoli | 13 592 | 5 791 000 | 426 | 5 |  |  |
|  | Emilia-Romagna | Bologna | 22 122 | 4 188 000 | 189 | 9 |  |  |
| Friuli-Venezia Giulias flagg | Friuli-Venezia Giulia | Trieste | 7 712 | 1 208 000 | 157 | 0 |  | 50 % friulisk8 % slovensk |
| Lazios flagg | Lazio | Roma | 17 210 | 5 305 000 | 308 | 5 |  |  |
| Ligurias flagg | Liguria | Genova | 5 421 | 1 610 000 | 297 | 4 |  |  |
| Lombardias flagg | Lombardia | Milano | 23 861 | 9 475 000 | 397 | 12 |  |  |
| Marches flagg | Marche | Ancona | 9 695 | 1 529 000 | 158 | 5 |  |  |
| Molises flagg | Molise (tidlegare *Sør-Abruzzi*) | Campobasso | 4 438 | 321 000 | 72 | 2 |  |  |
| Piemontes flagg | Piemonte | Torino | 25 398 | 4 342 000 | 171 | 8 |  | 2 % oksitansk |
| Puglias flagg | Puglia | Bari | 19 364 | 4 072 000 | 210 | 6 |  |  |
| Sardinias flagg | Sardinia | Cagliari | 24 090 | 1 656 000 | 69 | 5 |  | 80 % sardisk1 % katalansk |
| Sicilias flagg | Sicilia | Palermo | 25 701 | 5 017 000 | 195 | 9 |  | 1 % albansk |
| Toscanas flagg | Toscana | Firenze | 22 990 | 3 620 000 | 158 | 10 |  |  |
| Trentino-Syd-Tirols flagg | Trentino-Syd-Tirol | Trento | 13 599 | 985 000 | 72 | 2 |  | 36 % tysk, 2 % ladinsk |
| Umbrias flagg | Umbria | Perugia | 8 454 | 868 000 | 103 | 2 |  |  |
| Venetos flagg | Veneto | Venezia | 18 390 | 4 738 000 | 258 | 7 |  |  |
| Italias flagg | **Italia** | **Roma** | **301 171** | **58 752 000** | **195** | **107** |  | 2 % sardisk,1 % friulisk |

Referanser
----------

1. ↑  «Italy Regions». *statoids.com*. Besøkt 23. mars 2018.

Eksterne lenker
---------------

* (en) Regions of Italy – kategori av bilder, video eller lyd på Commons Rediger på Wikidata

* (en) Regions of Italy – galleri av bilder, video eller lyd på Commons Rediger på Wikidata

| * v
* d
* r
Italias regioner |
| --- |
| Abruzzo **·** Aostadalen **·** Basilicata **·** Calabria **·** Campania **·** Emilia-Romagna **·** Friuli-Venezia Giulia **·** Lazio **·** Liguria **·** Lombardia **·** Marche **·** Molise **·** Piemonte **·** Puglia **·** Sardinia **·** Sicilia **·** Toscana **·** Trentino-Syd-Tirol **·** Umbria **·** Veneto | Italias flagg |

| * v
* d
* r
Øverste forvaltningsenhet etter land i Europa |
| --- |
| Land | 
* Albania
* Andorra
* Armenia
* Aserbajdsjan
* Belarus
* Belgia
* Bosnia-Hercegovina
* Bulgaria
* Danmark
* Estland
* Finland
* Frankrike
* Georgia
* Hellas
* Irland
* Island
* Italia
* Kroatia
* Kypros
* Latvia
* Liechtenstein
* Litauen
* Luxembourg
* Nord-Makedonia
* Malta
* Moldova
* Monaco
* Montenegro
* Nederland
* Norge
* Polen
* Portugal
* Romania
* Russland
* San Marino
* Serbia
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyrkia
* Tyskland
* Ukraina
* Ungarn
* Østerrike

 |
| Andre | 
* Abkhasia
* Artsakh
* Kosovo
* Nord-Kypros
* Sør-Ossetia
* Transnistria

 |

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |